b'\n_START_ARTICLE_\nSkupna jedra\n_START_PARAGRAPH_\nSk\xc3\xbapna j\xc3\xaadra so pojem iz jugoslovanske zgodovine 1980.-tih let. Nana\xc5\xa1ajo se na predlog iz leta 1983, ki je zahteval, da bi se poenotili u\xc4\x8dno-vzgojni programi v celi dr\xc5\xbeavi. Veljal naj bi enoten u\xc4\x8dni program, \xc4\x8dim bolj naj bi bili poenoteni tudi u\xc4\x8dbeniki. V\xc2\xa0\xc2\xbbskupnih jedrih\xc2\xab\xc2\xa0u\xc4\x8dnih na\xc4\x8drtov naj bi bilo gradivom o vsakemu jugoslovanskemu narodu namenjeno toliko prostora, kot ga v odstotkih pomeni v celotnem jugoslovanskem prebivalstvu. Taka usmeritev naj bi veljala pri vseh predmetih, zlasti pri pouku zgodovine in zemljepisa._NEWLINE_Predlog je pri\xc5\xa1el iz krogov, ki so se zavzemali za ve\xc4\x8djo centralizacijo federalne dr\xc5\xbeave (Socialisti\xc4\x8dna federativna republika Jugoslavija), zlasti iz Srbije in z njo tesno povezane \xc4\x8crne gore. Srbija se je vse bolj soo\xc4\x8dala z zahtevami po narodni enakopravnosti na Kosovu, ki je takrat bila \xc5\xa1e v okviru zahteve naj bi bilo Kosovo enakopravna federalna enota, republika, in delno iz ve\xc4\x8dnarodne in bolj razvite Vojvodine. V dotedanji ureditvi, zlasti kot je bilo dolo\xc4\x8deno z Ustavo SFRJ iz leta 1974, so vsebino u\xc4\x8dnih programov samostojno dolo\xc4\x8dali organih zveznih republik._NEWLINE_Zamisli o skupnih jedrih so naletele na velik in dokaj enoten odpor v Sloveniji in tudi v drugih republikah. Pojem skupnih jeder se kasneje omenja kot eden zadnjih obupnih poskusov za ustvarjanje centralisti\xc4\x8dne Jugoslavije. Nepripravljenost vodilnih krogov v Srbiji na nadaljnjo decentralizacijo pa je bila ena izmed razlogov za tragi\xc4\x8dni na\xc4\x8din razpada dr\xc5\xbeave v 1990. letih.'